九龍巴士32線

九龍巴士32線係香港一條日間巴士線，來往石圍角及奧運鐵路站。

歷史
1981年9月7號：為配合石圍角邨落成，本線前身32M線投入服務，提供石圍角、象山邨、梨木樹、石蔭邨、石籬邨、青山公路一帶來往長沙灣、旺角及大角咀嘅巴士服務。
1982年5月16號：為配合地鐵荃灣綫全線通車，本線延長至大角咀碼頭，並改叫32線。
1989年12月29號：為配合起城門隧道而實施嘅新交通管理措施，本線來回程改經二陂圳路及三棟屋路，唔再經象鼻山路。
1995年5月8號：本線搬去大角咀新填海區嘅臨時總站。
1998年7月19號：本線為配合奧運站巴士總站啟用搬去嗰處。
2001年12月23號：往石圍角方向，改經櫸樹街、晏架街、槐樹街同福全街，唔經亞皆老街同新填地街。
2004年10月2號：本線開始派冷氣巴士行。
2008年7月24號：往石圍角方向，改為由大南西街直入長沙灣道，唔經長義街同長荔街。
2011年8月1號：本線改晒用冷氣巴士行。

行車路線
去奧運鐵路站：石圍角路，二陂圳路，三棟屋路，和宜合交匯處，象山邨西路，支路，象山邨東路，象山邨西路，和宜合交匯處，和宜合道，大隴街，石梨巴士總站，大隴街，和宜合道，青山公路，蝴蝶谷道，荔枝角道，上海街，亞皆老街，櫻桃街及海景街。

去石圍角：深旺道，櫻桃街，大角咀道，未命名路，櫻桃街，櫸樹街，晏架街，槐樹街，福全街，旺角道，彌敦道，荔枝角道，大南西街，長沙灣道，天橋，青山道，和宜合道，和宜合交匯處，象山邨西路，支路，象山邨東路，象山邨西路，和宜合交匯處，三棟屋路，二陂圳路及石圍角路。

車站一覽

客量
本線獨市區域—石圍角及象山人口已經老化，其他服務區域又有 31B、35A、36B 等多條路線競爭，因此客量只屬一般。另外，本線途經嘅荔枝角道，上落車乘客唔多，但相對快過行長沙灣道，因此有啲乘客喺旺角會揀搭本線，以更短時間返葵涌。

用車轉變
八十年代初開線時以「雞車」利蘭勝利二型行走，期間亦有「都普金屬部分」車身嘅「黑金剛」丹尼士喝采作支援，佢哋退役後換入利蘭奧林比安11米非空調巴士或都城嘉慕威曼都城巴士11米冇冷氣雙層巴士。

本線現時用7架亞歷山大丹尼士Enviro 500巴士。

昔日嘅九巴路線32
第一代32線喺1962年6月16號投入服務，往來荃灣碼頭及城門水塘。1982年5月2號被專線小巴82及九巴假日線32R取代。

參考
九巴32線—i-busnet.com
九巴32線—681巴士總站

九巴32線—九龍巴士

032